सामग्री: पीडित मुलीची आई

एवढं बोलून त्या बाई हमसून हमसून रडू लागल्या. त्यांना पुढे काही बोलताच येईना.

जहानाबाद घटनेतल्या पीडितेची ही आजी. दिवसाढवळ्या भररस्त्यात या मुलीची छेड काढण्यात आली. तिला विवस्त्र करण्यात आलं. या सगळ्याचा व्हीडिओ चित्रित करण्यात आला. त्यानंतर हा व्हीडिओ सोशल मीडियावर पसरवण्यात आला. या भीषण घटनेनं ती मुलगी खचली आहे. 

पीडित मुलगी

70 वर्षांच्या पीडितेच्या आजीची माझी भेट जहानाबादच्या खाजगी हॉस्पिटलमध्ये झाली. विवाहित मुलीच्या अपेंडिक्सच्या ऑपरेशनकरता त्या तिथं आल्या होत्या. 

दिल्लीत असतात पीडितेचे वडील  

आजींचा सगळ्यांत मोठा मुलगा म्हणजे पीडितेचे वडील. आपल्या मुलीच्या आयुष्यात घडलेल्या या दुर्दैर्वी घटनेबद्दल वडिलांना काहीही कळवण्यात आलेलं नाही. ते दिल्लीत मजुरीचं काम करतात. तिथं ते त्यांच्या एका भावासह राहतात. 

70 वर्षांच्या आजी आपले पती, तीन मुलं, सुना आणि नाती आणि नातवांबरोबर राहतात. पीडित मुलगी आपल्या पालकांची सगळ्यांत मोठी मुलगी आहे. जहानाबादला जाऊन शिकणारी परिसरातली ती एकमेव मुलगी आहे. 

थोड्या वेळानं मी नॅशनल हायवेवरच वसलेल्या गावातल्या वस्तीत होतो जिथे पीडित मुलगी राहते. 

पीडित मुलीचं घर

या वस्तीत साधारण 400 घरं आहेत. इथं रविदास जातीची माणसं आहेत. बिहार सरकारनं त्यांना महादलित श्रेणीचा दर्जा दिला आहे. गावात सर्वाधिक माणसं याच जातीची आहेत. त्या खालोखाल मांझी समाजाची माणसं आहेत. गावात यादव आणि मुसलमान मंडळीही आहेत. पण सर्वाधिक लोकसंख्या दलित समाजाची आहेत. 

खूप वर्षांपूर्वी मुसलमानांनी या जातीच्या माणसांना गावात जमीन देऊन स्थिरावू दिलं. म्हणूनच त्यांच्याकडे जमिनीची कागदपत्रं नाहीत. याच कारणासाठी प्रधानमंत्री आवास योजनेअंतर्गत त्यांना घरं मिळू शकली नाहीत. या सगळ्या कारणांमुळे गावातली दलितांची 90 टक्के घरं कच्च्या स्वरुपाची आहेत. मजुरी करून ते उदरनिर्वाह करतात. 

पोलीस प्रशासनाकडून चौकशी

पीडित मुलीच्या घरी जाण्यासाठी चिंचोळे रस्ते पार करून मी पोहोचलो. मुलीच्या घराबाहेर पोलिसांची फौज होती. आत जायला कोणालाही परवानगी नाही. अनेक तासांच्या प्रतीक्षेनंतर आणि पोलिसांच्या मनधरणीनंतर मी घरात जाऊ शकलो. 

तसं घर पक्क्या बांधणीचं होतं. त्यावर प्लास्टर मात्र केलेलं नव्हतं. 

पीडित मुलीची आजी

एका खोलीबाहेर पातळ दोरी टांगून पडदा तयार करण्यात आला होता. पडद्यामागच्या खोलीत एका खाटेवर पीडितेसह काही...\nमागील सामग्री खालीलप्रमाणे सारांशित केली जाऊ शकते:
त्यांनी आमच्या मुलीला अक्षरक्ष: ओरबाडून काढलं. जनावरंही इतकं पाशवी वागत नाहीत. मी काय बोलणार? या नराधमांना फाशीची शिक्षा मिळायला हवी. माझी नात माझ्याबरोबर सुखरुप होती. त्यादिवशी घरी परतली तेव्हा खूप रडत होती. काहीच जेवली नाही. खूप खोदून खोदून विचारलं पण तिनं काहीही सांगितलं नाही. 29 तारखेला आमच्या घरी पोलीस आले तेव्हा सगळा प्रकार कळला. असं क्रूर वागणाऱ्या माणसांना फाशीच व्हायला हवी.